Hollret eo an diorroerezh evit an holl Vretonezed ha Bretoned.  Skorañ a raimp poentoù  pouezus eus ar spesadelezh vreizhat en diorroerezh.  perzh kreñv an tiegezh er reizhiad diorren,  gallout skoliañ ar vugale kerkent ha tapet ganto o daou vloaz,  krouiñ pe reneveziñ tiez-skol a-vent gant an den.      E-ser ar Rannvro emañ mererezh al liseoù, ar pezh a ro tu dezhi da wellaat stummadur ar re yaouank. Choantaat a reomp e vefe muioch a eskemmoù etre al liseoù ha bed al labour hag aesaat an eskemmoù etre ar skolioù er par  etrevroadel. Evit ar studierien hag an deskarded, aesaat al lojañ, an dezougen ha darempred tiez ar sevenadur.      E-touez kefridioù ar Rannvro en deus ar stummadur ur renk uhel. Ret eo dezhi gwiriañ e klot kinnigoù ar stummadur kendalchus gant ezhommoù gwirion bremañ hag archoazh armerzh Breizh, kement-mañ o toujañ da ziorroadur personelezh an dud. Hor pal eo respont da ezhommoù stummadur micherel an oadourien penn-da-benn do buhez, ha  rakwelout ar chemmadennoù da zont en armerzh (el labour-douar, en adeiladur ekologek, er sevel kirri, en elektronik…).